Otradnoje (lidn, Leningradan agj)

Otradnoje (, ) om Venäman lidn da lidnankund Leningradan agjan keskuzpalas, mülüb Kirovskan rajonha. Rajonan kaikiš suremb lidn, kut Kirovsk-rajonkeskuz-ki Nevan ülezjogen (26,4 tuh. rist. vl 2018).

 Istorii 
Ivanovskoje- i Pella-kezaküläd mainitasoiš vspäi 1708. Suren sodan aigan toran ezipird oli läz Otradnojed, kaik pertid da tegimed oliba muretud. Vn 1970 24. redukud ühtištadihe Ivanovskoje-, Otrandoje- i Ust'-Tosno-žiloid lidnha, nimitihe nügüdläižikš.

Otradnoje-lidn šingotase laivansauvomižen «Pella»-tegimelLaivansauvomižen «Pella»-tegimen sait (pellaship.ru). , mecanümbriradmižel tegimel (elektropachad, pilindmaterialad), elektrotehnižen mašiništon tegimelNevan «Elektroščit»-tegimen sait (nze.ru).   (transformatorižed alastancijad, elektrolaudad, tegesed elektromontažan täht), sömtegimišton edheotandoil (konditerine ühtelmaz i «Heinz»-kompanijan edheotand), mugažo jogiport i plastikpakuitesen edheotand ratas.

 Geografijan andmused 
Lidn sijadase rajonan päivlaskmaižes čogas, Nevan hural randal, 17 m ü.m.t. keskmäižel korktusel, vedase pidust' joged seičemeks kilometraks. Nevan hurad Tosn- ( 121 km pitte) i Svätk- (Свя́тка ühesan kilometrad pitte) ližajoged jokstas lidnadme mugažo.

Röunatab Piter-regionan suvipäivnouzmaiženke, sen Kolpinon rajonanke. Piterin metropolitenan lähembaine stancii om Ribackoje 18 kilometras. Toine lähembaine lidn om Nikol'skoje (Tosnon rajon) koumes kilometras suvhe. Matkad Kirovskhasai om 16 km pohjoižpäivnouzmha orhal vai avtotedme.

 Tobmuz 
Otradnoje om lidnankundan üks'jäižeks eländpunktaks.

Lidnankundan tobmuden pämez' om sen Deputatoiden nevondkundan ezimez'. Edeližed nevondkundan ezimehed oma Irina Vališkova (Ирина Валышкова, sulaku 2018 — sügüz'ku 2019), Mihail Lagutenkov (sügüz'ku 2015 — sulaku 2018). Lidnankundan Administracijan pämehen velgusentäutai om Aleksandr Morozov vn 2021 sulakuspäi. Edeline Administracijan pämez' om Vera Letunovskaja, radoi vn 2021 sulakuhusai.

 Eläjad 
Vn 2010 Venäman rahvahanlugemižen mödhe lidnan eläjiden lugu oli 23 866 ristitud vn 2021 — 25 706 ristitud. Kaik 25 344 eläjad oli lidnas vl 2017. Kaikiš suremb lidnan ristitišt om enamba mi 25 tuhad eläjad vspäi 2014 (25 796 rist. vl 2020).

Ortodoksižen hristanuskondan kaks' pühäpertidOtradnojen pühäpertid sobory.ru-saital.  oma avaitud lidnas: ph. Ioann Armahtajan jumalanpert' (om saudud vspäi 1997 nevondkundaližes kul'turkeskusespäi), ph. Jurgii-vägestusenkandajan časoun' (2001). Edel Redukun revolücijad koume pühäpertid oliba lidnan territorijal, panihe mantazole kaikid niid.

Lapsiden opendusen aluzkundad oma viž päivkodid, licei, keskškol nomer 2, keskškol nomer 3, čomamahtoiden škol, školanirdaližen radon keskuz. Vezitransportan tehnikuman (Šlissel'burg) Otradnojen filialOtradnojen filial Vezitransportan tehnikuman spolokvt226.narod.ru-saital.  om lidnan professionaližen opendusen aluzkundaks.

 Transport 
Ivanovskai-platform i Pell-raudtestancii sijadasoiš lidnas. Avtobusmaršrut nomer 2 ühtenzoitab niid läbitaden lidnan keskuzpalad. Elektrojonused ajadas Piterihesai (Moskvan päraudtestancii).

Avtobusad i maršruttaksid ühtenzoittas Piterin metropolitenan 27px|link=Nevsko-Vasileostrovskaja linii Ribackoje-stancijanke 18 kilometras i Piterin lähižidenke ezilidnoidenke: Kirovsk, Nikol'skoje, Šlissel'burg, Tosno, Ul'janovk, Kolpino.

 Galerei 

 Homaičendad 

 Irdkosketused 
 Lidnan tobmuden sait (otradnoe-na-neve.ru). 

Kategorii:Venäman lidnad
Kategorii:Eländpunktad kirjamišton mödhe
Kategorii:Leningradan agjan lidnad
Kategorii:Kirovskan rajon